
76.   AARGANG 


KRISTI  ANDET  KOMME. 

Af  Præsident  Charles  W.  Penrose. 
Skrevet  i  1859.  Oversat  Ira  »Liahona«. 


Erklærede  Kristne  af  alle  Bekendelser  tror  paa  Kristi  andet 
Komme;  men  medens  alle  er  enige  om,  naar  han  kommer,  vil 
han  være  uden  Synd  og  kommer  for  at  forberede  alt  til  Sa- 
lighed; saa  er  de  alle  uenige  om  Maaden,  Stedet  og  Tiden  for 
hans  Komme. 

Den  almindelige  Antagelse  er,  at  hans  Komme  vil  være 
aandeligt,  og  han  vil  regere  i  sit  Folks  Hjerter,  at  hans  Nær- 
værelse vil  blive  universal  og  samtidig  folt,  naar  hele  Verden 
er  bleven  omvendt  ved  Forkyndelse  af  Ordet. 

Imod  denne  Lærdom  har  der  været  mange  Opponenter. 
Nogle  har  paastaaet,  at  han  vil  gaa  omkring  som  en  Mand  og 
atter  begynde  at  prædike  til  Verden;  andre  har  endog  paa- 
staaet, at  han  vil  vise  sig  en  Kvindes  Skikkelse.  Forskellige 
Steder  har  været  udpeget,  hvortil  han  vil  komme;  den  be- 
stemte Dag  og  Time  for  hans  Komme  har  været  proklameret 
til  Verden.  Tidsperioden  har  imidlertid  været  ligesaa  for- 
skellig som  Stedet  for  hans  Komme. 

De  Sidste  Dages  Hellige  har  deres  særskilte  Syn  paa  dette 
vigtige  Spørgsmaal;  det  er  ikke  grundet  paa  Spekulation,  al- 
mindelig Anskuelse  eller  mystisk  Udlæggelse  af  gamle  Pro- 
fetier; men  paa  Guds  aabenbarede  Ord  i  disse  sidste  Tider, 
stadfæstet  ved  den  forudlagte  Plan  og  stottet  til  Erklærin- 
ger af  Guds  hellige  Mænd,  som  talte  under  den  Helligaands 
Paavirkning.  Hensigten  med  denne  Artikel  er  i  Korthed  at 
forklare  nogle  af  disse  Betragtninger  til  Fordel  for  Læseren. 

Forinden  Herren  første  Gang  viste  sig  for  Menneskene  paa 
Jorden,  sendte  han  en  Profet  for  at  berede  Folket  for  hans 
Komme,  endskont  de  gamle  Seere  havde  forkyndt  om  hans 
Ankomst.  Det  er  derfor  rimeligt  at  antage  (skønt  de  gamle 
Profeter  og  Apostle  har  talt  om  mange  Ting  vedrørende  hans 
andet  Komme),  at  han  ogsaa  denne  Gang  vil  sende  én  for  at 
berede  Verden  for  denne  Begivenhed.  Nødvendigheden  herfor 
synes  indlysende,  naar  vi  overvejer  den  Usikkerhed  og  For- 
skellighed i  Anskuelser,  som  gør  sig  gældende  angaaende 
denne  Begivenhed. 

Derfor,  uagtet  de  gamle  Jøder  havde  Profeternes  Optegnel- 
ser og  tillige  Johannes  den  Dobers  Nærværelse,  da  var  der 
alligevel  kun  faa,  der  vilde  tro,  at  Jesus  af  Nazareth  var  Mes- 
sias. Hans  Forlober  blev  dræbt,  og  selv  blev  han  korsfæstet. 
Endskønt  Folket  i  denne  Generation  har  det  Gamle  og  det  Ny 
Testamente,  og  Herren  tillige  har  sendt  en  Budbærer  for  at 
berede  Vejen  for  hans  andet  Komme,  saa  eksisterer  dog  den 
samme  Uvidenhed  nu  og  den  samme  Aand,  som  foraarsagede 
Johannes  den  Dobers  og  Jesu  Kristi  Dod. 

Ligesom  Johannes  den  Døber  kom  ogsaa  Joseph  Smith  til 
en  sekterisk  Generation  for  at  berede  Vejen  for  Messias,  og 
ligesom  Johannes  prædikede  han  Omvendelsens  Daab  til  Syn- 
dernes Forladelse,  og  lig  ham  blev  han  forfulgt,  fængslet  og 
ihjelslaaet;  men  disse,  der  har  modtaget  hans  Vidnesbyrd  og 
adlydt  Retfærdighedens  Principper,  som  han  forl^ndte,  har 
modtaget  et  Lys  fra  Gud,  der  sætter  dem  i  Stand  til  at  kende 
Tidernes  Tegn  og  skue  Dagen,  da  Herren  skal  komme.  De 

falske  Alarmeringer,  som  fra  Tid  til  anden  med  Mellemrum 
skræmmer  Verden,  forfærder  ikke  dem;  thi  de  har  mere  sikre 
profetiske  Ord  at  støtte  sig  til. 

Ved  Forkyndelse  af  Jesu  Kristi  Evangelium,  som  er  aaben- 
baret  til  Joseph  Smith  —  nemlig  Tro,  Omvendelse,  Daab  til 
Syndernes  Forladelse  og  Haandspaalæggelse  for  den  Hellig- 
aands  Gave  etc,  vil  mange  blive  ledet  til  at  forlade  deres 
Fædres  religiøse  Traditioner  og  blive  talt  iblandt  Guds  Folk, 
som  vil  samle  sig  til  én  Plads  for  at  modtage  Frelseren,  og  af 
hans  inspirerede  Tjenere  lære  de  Ting,  som  er  ham  velbe- 
hagelige, og  rense  dem  for  alt,  som  er  ham  imod.  De  vil  bygge 
ham  et  Tempel,  og  om  nødvendigt  vil  de  danne  en  Slags  Re- 
gering iblandt  dem,  der  vil  have  saavel  en  national  som  en 
kirkelig  Karakter.  Denne  Regering  vil  blive  teokratisk  eller 
med  andre  Ord,  Guds  Rige,  dets  Love,  Ordinancer,  Regulativer 
etc.  vil  blive  under  Ledelse  af  Guds  hellige  Præstedømme,  og 
Folket  vil  udvikle  sig  i  Kunst,  Videnskab  og  i  ehver  Ting,  der 
vil  frembringe  Glæde,  fremme  Enighed  og  befæste  dem  i  evig- 
varende Fred. 

Paa  den  anden  Side  vil  Forkastelse  af  dette  Evangelium, 
som  skal  blive  prædiket  for  hele  Verden  som  et  Vidnesbyrd 
om  Kristi  Komme,  foraarsage,  at  Verden  vil  tiltage  i  Forvir- 
ring, Tvivl  og  grufulde  Kampe,  og  Guds  Aand  vil  blive  holdt 
borte  fra  den.  Det  Mørke,  der  hviler  paa  Folkets  Sind  an- 
gaaende  de  evige  Ting,  vil  endnu  blive  mørkere;  Nationerne 
vil  blive  indviklet  i  frygtelige  og  blodige  Krige;  Forbrydel- 
serne, hvilke  nu  er  saa  hyppige,  vil  blive  uophørlige;  Baan- 
dene,  der  sammenbinder  Familier,  vil  blive  sprængte;  de 
menneskelige  Lidenskaber  vil  blive  udsat  for  den  mest  af- 
skyelige Brug;  Elementerne  omkring  os  vil  blive  paavirket  af 
Jordens  Rystelser;  Storm,  Jordskælv  og  frygtelige  Ulykker 
paa  Sø  og  Land  vil  foraarsage  Skræk  og  Forfærdelse  blandt 
Jordens  Beboere;  ny  Sygdomme  vil  i  Stilhed  æde  deres  ræd- 
selsfulde Vej  gennem  de  Ugudeliges  Rækker;  Jorden,  gennem- 
vædet af  Blod  og  besmittet  af  dens  Indbyggeres  Smuds,  vil 

tilbageholde  sin  Frugt;  Havets  Bølger  vil  hæve  sig,  og  alle 
Ting  vil  være  i  Bevægelse.  Midt  i  al  denne  Elendighed  vil  de 

store  Mænd  iblandt  Nationerne  blive  taget  bort,  og  Frygt  vil 
indgydes  i  alle  Menneskers  Hjerter. 

Joderne,  der  fremdeles  lever  i  Vantro  paa,  at  Jesus  var  Kri- 
stus, vil  adskille  sig  fra  Hedningerne  og  samles  til  deres 
Fædreland.  Denne  Begivenhed  vil  blive  under  Ledelse  af  Is- 
raels Gud,  de  vil  tage  deres  Land  i  Besiddelse  og  opbygge 
Templet  paa  dets  tidligere  Plads,  de  vil  tiltage  i  Antal  og  i 
Velstand,  og  de  vil  leve  efter  Mose  Lov,  forventende  Messias' 
Komme  for  at  regere  over  dem  som  deres  Konge.  De  fallerede 
Nationer,  misundelige  over  Jødernes  Rigdom,  vil  under  et 
eller  andel  Paaskud  paafore  dem  Krig,  rykke  ind  i  det  Hel- 
lige Land  for  at  rove  og  plyndre. 

I  Tiden  umiddelbart  for  Kristi  Komme  til  Jorden  da  maa 
vi  inddele  dens  Indbyggere  i  tre  Hoveddele: 

For  det  forste:  Guds  Hellige,  som  samles  paa  en  Plads  paa 
det  vestlige  Kontinent,  kaldet  Zion,  hvor  de  vil  være  travlt 
beskæftiget  med  at  træffe  Forberedelser  for  hans  Komme  som 
deres  Forloser,  der  har  udgydt  sit  Blod  for  deres  Frelse,  og 
som  vil  regere  over  dem  og  betale  dem  for  deres  Arbejde  med 
at  grundkegge  hans  Regering. 

For  det  andet:  Joderne  vil  samles  til  Jerusalem,  hvor  de  og- 
saa  forventer  Messias,  men  de  tror  ikke,  at  Jesus  af  Nazareth 
var  Guds  Son,  og  de  kommer  i  stor  Fare  for  at  blive  odelagt 
af  deres  Fjender,  som  kommer  ind  i  Landet. 

For  det  tredie:  De  demoraliserede  Nationer  og  Riger,  som 
forkaster  Evangeliets  Lys,  er  aldeles  uforberedt  for  Herrens 
Komme  og  er  n.æsten  moden  for  Ødelæggelse. 

Iblandt  den  forstnævnte  af  de  tre  Klasser  af  Mennesker  vil 
Herren  forst  vise  sig,  og  hans  Nærværelse  dér  vil  være  ukendt 
af  den  ovrige  Del  af  Menneskeslægten.  Han  vil  komme  til 
Templet,  som  vil  være  beredt  for  ham,  og  hans  trofaste  Folk 
vil  se  hans  Ansigt,  høre  hans  Rost  og  beskue  hans  Herlighed. 
Af  hans  egen  Mund  vil  de  modtage  yderligere  Instruktioner 

om  Udvikling  og  Forskønnelse  af  Zion  og  om  en  sikker  Sta- 
bilisering af  hans  Rige. 

Hans  næste  Tilsynekomst  vil  blive  blandt  de  hjemsøgte  og 
næsten  overvundne  Sonner  af  Juda.  Paa  det  Tidspunkt,  da  de 
fjendtlige  Tropper  fra  de  forskellige  Nationer  plyndrer  Byen, 
og  Krigens  Rædsler  overvælder  Jerusalems  Indbyggere,  og 
deres  Skæbnes  Afgørelse  er  nær,  vil  han  staa  paa  Oliebjerget, 
hvilket  vil  revne  i  to  Dele.  Ledsaget  af  en  himmelsk  Hærskare 
vil  han  overvinde  og  odelægge  de  forenede  fjendtlige  Hære 
og  vise  sig  for  de  bedende  Joder  som  deres  mægtige  Befrier 
og  Sejrherre,  som  saalænge  har  været  forventet  af  den  jødiske 
Race;  og  medens  Kærlighed,  Taknemmelighed,  Ærefrygt  og 
Beundring  fylder  deres  Bryst,  vil  han  vise  dem  Saarene  i  sine 
Hænder  fra  sin  Korsfæstelse  og  aabenbare  sig  som  Jesus  af 
Nazareth,  hvem  de  havde  forhaanet,  og  som  deres  Forfædre 
bragte  til  Doden.  Derefter  vil  Vantroen  vige  bort  fra  deres 
Sjæle,  og  Blindheden,  der  kom  over  Israel,  vil  forlade  dem. 
»En  Kilde  for  Afvaskning  af  Synd  og  Urenhed  skal  blive  aab- 
net  for  Davids  Hus  og  Jerusalems  Indbyggere«,  og  en  Nation 
skal  paa  een  Dag  blive  født  til  Gud.  De  vil  blive  døbt  for  Til- 
givelse af  deres  Synder  og  vil  modtage  den  Helligaands  Gave, 
og  Guds  Regering,  som  er  oprettet  i  Zion,  vil  blive  indfort 
iblandt  dem  og  ingensinde  ophøre. 

Den  store  og  kronende  Tilkommeise  af  Herren  vil  følge 
disse  to  Aabenbaringer;  hvem  kan  beskrive  denne  Tildragelse 
i  et  dødeligt  Sprog?  Menneskets  Tunge  stammer,  Pennen  fal- 
der af  Skriverens  Haand,  og  Sindet  bliver  henrykt  ved  Be- 
tragtning af  den  ophøjede  og  ærefrygtvækkende  Majestæts 
Komme  for  at  tage  Hævn  over  de  Ugudelige  og  regere  som 
Konge  over  den  ganske  Jord. 

Han  kommer!  Jorden  skælver,  de  høje  Bjerge  ryster;  det 
mægtige  Hav  ruller  tilbage  til  Norden  som  af  Frygt,  og  de 
sønderrevne  Skyer  gloder  som  smeltet  Malm.  De  døde  Hellige 
kommer  frem  fra  deres  Grave,  og  de,  der  er  levende,  bliver 
draget  op  i  Skyerne  for  at  møde  ham.  De  Ugudelige  faar  travlt 


22 


med  at  skjule  sig  ved  hans  Nærværelse  og  beder  de  skælvende 
Bjerge  at  falde  over  dem.  Han  kommer!  med  den  store  Skare 
af  de  retfærdige  Hellige  omkring  sig.  Hans  Aande  bringer 
Dod  til  de  Onde.  Hans  Glans  er  som  en  brændende  Ild.  De 
stolte  og  de  oprorske  er  som  brændende  Halm.  Han  renser 
Jorden  med  en  fejende  Ødelæggelse.  Han  oversvommer  Jor- 
den med  en  heftig  Flod  af  hans  Vrede,  saa  Smudset  og  Veder- 
styggeligheden vil  blive  fortæret.  Satan  og  hans  mørke  Skare 
bliver  bunden,  og  den,  hvis  Ret  det  er  at  regere,  er  kommen, 
og  denne  Jords  Riger  er  bleven  vor  Herres  Jesu  Kristi  Riger. 

Guds  Folk  skal  leve  paa  Jorden,  hvilken  skal  blive,  som 
den  var  i  Begyndelsen;  de  vil  bygge  Byer,  anlægge  Haver,  og 
de,  der  har  været  trofaste  i  Udforelse  af  faa  Ting,  vil  blive 
Herskere  over  mange  Ting;  Eden  vil  blomstre,  og  Paradisets 
Frugt  og  Blomster  vil  udfolde  deres  Yndighed  som  i  Begyn- 
delsen; Jesus  skal  regere  paa  Zions  Bjerg  og  i  Jerusalem,  og 
al  Skabningen  skal  prise  Herren.  Som  Svar  paa  et  Spørgs- 
maal  af  sine  Apostle  bragte  Jesus  saadanne  Begivenheder 
frem,  som  skulde  være  Tegnene  for  hans  Komme.  Disse  Be- 
givenheder sker  nu  i  Dagene  før  hans  Komme. 

Rigets  Evangelium,  gengivet  til  Jorden  ved  Aabenbaring, 
er  blevet  forkyndt  som  et  specielt  Vidnesbyrd  om  hans 
Komme;  hans  Folk  samles,  og  Grundvolden  til  hans  Rige  er 
bleven  lagt  i  Bjergene;  Zion  er  opbygget;  et  Tempel  er  byg- 
get for  hans  Modtagelse.  Indsamlingens  Aand  ruger  over  Jø- 
derne, de  rige  og  de,  der  har  Indflydelse  iblandt  dem,  er  i 
Bevægelse  for  Opbyggelse  af  Jerusalem.  Den  ufrugtbare  Del 
af  Landet  er  atter  begyndt  at  blomstre,  og  Vandstrømme,  som 
i  Tidernes  Løb  er  udtørret,  er  atter  begyndt  at  flyde.  Tilfreds- 
hedens Aand  tiltager  i  enhver  Del  af  Samfundet,  og  Natio- 
nerne føler  sig  tilskyndet  af  en  usynlig  Indflydelse  at  for- 
berede sig  for  Krig.  Grufulde  Opdigtelser  er  stadig  bleven 
bragt  ud  i  den  Hensigt  at  ødelægge  Menneskers  Liv.  Udygtig- 
hed blandt  Lovgiverne  har  vist  sig  i  allerhøjeste  Grad.  Vi 
horer  om  Jordskælv,  Tornadoer,  Storme  og  alle  Slags  af  fryg- 

teiige  Ulykker.  Endskønt  Jorden  endnu  frembringer  en  over- 
flødig Grøde,  er  der  dog  Tusinder  og  atter  Tusinder,  der  van- 
smægter for  naturlig  Forplejning.  Forbrydelser  sker  i  en  fryg- 
telig Grad;  den  store  Masse  af  Menneskeslægten  regner  ikke 
Religionen,  de  gor  den  kun  latterlig;  Baandet,  som  sammen- 
holder Samfundet,  er  slapt  og  løst,  og  det  forekommer  alle, 
at  der  er  noget  for  Haanden. 

Disse  er  nogle  af  Tegnene  for  hans  Komme.  »Se  Brudgom- 
men kommer«.  Gaa  ud  at  møde  ham.  De  Vise  er  vaagne,  deres 
Lamper  er  pudsede,  de  vandrer  ikke  i  Mørket,  men  med  et 
Lys  for  deres  Fødder  og  en  Lampe  paa  deres  Vej,  de  haster 
ad  Vejen  til  den  udpegede  Plads;  thi  der  staar  skrevet:  »For- 
løseren skal  komme  til  Zion«. 

Tiden  er  nær  forhaanden,  Begivenhederne,  vi  har  henvist 
fil,  vil  følge  hurtigt  efter  hverandre.  Gud  vil  formedelst  sin 
Retfærdighed  gøre  Arbejdet  kort.  Dagen  og  Timen  er  ikke 
aabenbaret,  men  naar  Zion  er  opbygget,  vil  Herren  komme 
i  sin  Herlighed.  O,  I  Menneskenes  Børn,  læg  eders  Synder  til 
Side  og  omvend  eder  fra  at  gøre  det  Onde.  Herrens  Aand  har 
tilhvisket  eders  Hjerter,  naar  I  i  Nattens  Stilhed  var  ene,  og 
søvnløse  har  I  følt  eders  Syndighed.  Tag  ikke  Hensyn  til  For- 
haanelser  og  Ringeagt  af  de  Djævelsksindede,  men  kom  frem 
og  bliv  begravet  med  Kristus  i  Daaben,  modtag  den  Hellig- 
aands  Gave  og  hjælp  de  Hellige  at  berede  Riget  for  Men- 
neskenes Son,  og  naar  han  kommer,  at  du  da  har  forventet 
hans  Komme,  at  ikke  Herrens  Dag  skal  komme  uforvarende, 
lig  en  Tyv  om  Natten. 


DEN  DANSKE  MISSION. 

JULEFEST  I  KØBENHAVNS  GREN. 
Københavns  Grens  Søndagsskole  havde  sin  aarlige  Julefest 
Onsdag  Aften  den  29.  December  i  den  store  Sal  i  Missions- 
huset. I  Midten  af  Salen  var  rejst  et  stort  Juletræ  og  paa  For- 

højningen  et  mindre,  begge  smukt  pyntede.  En  Mængde  Børn 
og  Voksne  var  nærværende.  Efter  at  Børnene  i  et  Par  Timers 
Tid  havde  glædet  sig  ved  Juletræet,  sunget  Salmer  og  moret 
sig  paa  anden  Maade,  blev  der  uddelt  Godter  til  alle  Bornene. 
El  Nissepar  med  sine  mange  Børn  gjorde  stor  Lykke  blandt 
Bornene.  Senere  blev  saavel  Børn  som  Voksne  beværtet  med 
Chocolade  og  Kage  i  den  lille  Sal.  Efter  Serveringen  blev  Bor- 
dene taget  bort,  hvorefter  de  unge  saavel  som  de  ældre  mo- 
rede sig  til  Kl.  IIV2. 

Forstanderen  for  Sondagsskolen  Ældste  Thorvald  Bregen- 
toft  og  hans  Raadgivere  Christian  Nielsen  og  Enok  Andersen 
samt  deres  assisterende  fortjener  Tak  for  det  store  Arbejde, 
de  udforte,  og  for  Arrangementet  af  den  vellykkede  Julefest. 

EN  FESTLIG  AFTEN  FOR  DE  ÆLDRE  FOLK 
I  AALBORG  GREN. 

En  meget  behagelig  Aften  med  Spisning  og  Underhold- 
ning blev  givet  de  ældre  Folk  og  Missionærerne  af  den 
kvindelige  Hjælpeforening,  Torsdag  Aften  d.  30.  December. 

Aftensmad,  bestaaende  af  Flæskesteg  og  andre  Delika- 
tesser blev  serveret  paa  et  smukt  dekoreret  Bord  for  65 
Personer.  Ved  Bordet  herskede  en  ypperlig  Stemning,  korte 
Taler  blev  holdt.  En  Sang,  forfattet  af  Broder  Wagener 
gjorde  stor  Lykke.  Flere  Musiknumre  blev  givet  af  Ældste 
Hugo  D.  Jørgensen. 

Efter  at  man  gik  fra  Bordet,  blev  et  fornøjeligt  Program, 
bestaaende  af  Sang,  Musik  og  humoristisk  Oplæsning,  ud- 
ført af  Koret  og  Medlemmer  af  Hjælpeforeningen,  hvorefter 
der  sluttedes  med  en  Dans. 

Den  kvindelige  Hjælpeforenings  Præsidentskab  og  de  øv- 
rige, som  tog  Del  i  at  gøre  denne  Sammenkomst  saa  be- 
hagelig, fortjener  alles  hjerteligste  Tak. 

DEN  NORSKE  MISSION. 

BESKIKKELSE,  OSLO  GREN. 

Broder  Hilmar  P.  Simonsen  er  af  Missionspræsident  Mar- 
tin Christophersen  kaldet  til  at  virke  som  Missionær  i  den 
Norske  Mission  og  blev  af  Konferencepræsident  Lorenzo  W. 
Andersen  beskikket  dertil  den  2.  Januar.  Broder  Simonsen  er 
kaldet  til  at  virke  i  Oslo  Konference. 

Vi  ønsker  Broder  Simonsen  velkommen  til  Missionsmarken. 

FORFLYTTELSE. 
Ældste  Elias  J.  Ellefsen,  der  har  virket  som  Forstander  i 
Trondhjems    Gren  .  siden    Hostkonferencen,    er    kaldet    til    at 

virke  i  Narviks  Gren.  Martin  Christophersen, 

Missionspræsident. 


HVOR  MANGE  GANGE  ER  JERUSALEM 
BLIT  EROBRET? 

Fra   Kong  David  til  general  Allenby. 
Udarbeidet  av  Carl  M.  Hagberg. 

Nu,  da  Jerusalem  atter  er  i  de  Kristnes  hænder  efter  i  669 
aar  uavbrudt  at  ha  været  i  Muhamedanernes  besiddelse, 
kunne  det  være  interessant  at  se  en  samlet  oversikt  over  de 
mange  gange,  den  hellige  stad  har  skiftet  herredomme. 
Nedenstaaende  fortegnelse  skal  være  nogenlunde  fuldstændig: 

1.  Av  kong  David  aar  1048  for  Kristi  fødsel. 

2.  »  Egyptens  konge  Sisak  970. 

3.  »  Israels  konge  Joas  825. 

4.  »  Egyptens  konge  Neko  II.  610. 

5.  »  Babylons  konge  Nebukuduruzur  598. 

6.  »  samme  588. 

(Murene  gjenopbygges  av  Nehemias  aar  445.) 

7.  Under  Perserne  538—332. 

8.  Aleksander  den  store  332—323. 

9.  Egyptens  konge  Ptolomaios  I.  Lagas  tok  Jerusalem  paa  en  sab- 
bat 312. 


26 


10.  Syriens  konge  Antioehas  III.  198. 

11.  Judas  Makkabæus  1G5. 

12.  Syriens  konge  Antioehas  VII.  134. 

13.  Romerne  under  Pompeius  64. 

14.  Av  Partnerne  40. 
Herodes  med  Romernes  hjælp  37. 
Titus  10.  august  aar  70  efter  Kristi  fødsel. 
Perserne  under  Kasroes  II.  614. 
Grækeren  Heraklius  028. 
Araberne  under  Omar  637. 
Egypterne  (Fatimiderne)  969. 
Sildjukerne  (tyrker)  1077. 

Egypterne  under  Mustafi  (Fatimiderne)  august  1098. 
Korsfarerne  (1.  korstog)  15.  juli  1099. 
Egyptens  sultan  Saladin  2.  oktober  1187. 
keiser  Fredrik  II.  (5.  korstog)  17.  mårs  1229. 
Emir  David  av  Kerak  1239. 
de  kristne  1243. 

28.  »    Chovaresmierne  (tyrker)  1244. 

Fra  nu  av  var  Jerusalem  under  Eijubiderne  i  Egypten  og  fra 
1317  under  de  osmaniske  sultaner  i  Konstantinopel. 

29.  Av  Egypterne  (Ibrahim  pascha)  1831. 

30.  Under  tyrkerne  fra  1.  juni  1841. 

31.  Av  englænderne  (Allenby)  8.  december  1917. 


15. 

» 

16. 

» 

17. 

» 

18. 

» 

19. 

» 

20. 

» 

21. 

» 

22. 

» 

23. 

» 

24. 

» 

25. 

» 

26. 

» 

27. 

» 

FORNUFTMÆSSIG  TEOLOGI. 

Af  Dr.  John  A.  Widtsoe  af  de  Tolvs  Raad. 

(Fortsat  fra  Side  16.) 
DEN  STORE  PLAN. 
Kun  saa  meget  af  den  al'  Gud  foreslaaede  Plan,  hvilken 
Aanderne  skulle  underkaste  sig  i  deres  jordiske  Tilværelse, 
er  aabenbaret,  som  er  nødvendig  til  deres  Vejledning.  Vi 
kan  være  sikre  paa,  at  den  store  Plan  hviler  paa  evige 
Love,  der  altid  har  været  og  altid  vil  vedblive  at  være 
gældende.  Alt,  hvad  der  angaar  Menneskets  Jordeliv,  er 
Ting  af  evig  Betydning,  og  de  Love,  som  udarbejdes  til 
Vejledning  for  Mennesket  paa  Jorden,  maa  være  Love, 
som  i  en  eller  anden  Form  ligger  til  Grund  for  Menneskets 
Udvikling  alle  Vegne.  Intet  vedrørende  Planen  er  flygtigt 
eller  midlertidigt;  thi  den  hviler  paa  en  evig  Grundvold. 

Glemsomhed.  Tilsyneladende  indbefatter  denne  Plan  det 
Vilkaar,  at  de  Aander,  der  forflyttes  til  denne  Klode,  under 
deres  jordiske  Livs  vandring  skal  forblive  i  en  Forglemmelses- 
Tilstand  med  Erindringen  om  deres  tidligere  Tilværelse  ud- 
visket. Der  findes  dog  til  Tider  Øjeblikke  i  vort  Liv,  naar 
vi,  besjælede  af  dyb  aandelig  Begejstring,  ligesom  i  en  Drøm 
kan  tilbagekalde  i  Erindringen  vort  forrige  Liv.  Men  et  Slør 
er  hængt  over  det  Forbigangne;  og  uden  Erindringens  Hjælp 
kæmper  Mennesket  sig  gennem  denne  Verden  af  grovere 
Elementer. 

Denne  Erindringens  Borttagelse  synes  fornuftig.  Menneskets 
Aand  vedtog  Jordelivets  Plan  i  alle  Enkeltheder,  og  dersom 
Mennesket  kunde  erindre  hvert  Skridt,  der  førte  hen  til  dets 
Billigelse  af  Planen  i  alle  dets  Detailler,  var  jo  Viljens  Ud- 
øvelse med  Hensyn  til  at  holde  fast  ved  den,  af  forholdsvis 
ringe  Betydning.  Mennesket,  omtrent  overladt  til  sig  selv,  som 
det  er,  og  med  liden  eller  ingen  Erindring  at  støtte  sig  til,  maa 
nødvendigvis  anstrænge  sig  til  det  yderste  for  at  tvinge  de 
omgivende  Kræfter  til  at  være  sig  behjælpelig  med  at  udgranske 
det  Forbigangne  og  varsle  om  Fremtiden.  Men  kun  ved  en 
saadan  kraftig  Udøvelse  af  Viljen  kan  Mennesket  gøre  sig  for- 
trolig med  det,  der  hører  Jorden  til. 

Jordelivets  Vilkaar  underkastel.  Alene  ved  grundig  at  sætte 
sig  ind  i  jordiske  Forhold  opnaar  Mennesket  en  indgaaende 
Kundskab  angaaende  samme.  Saadan  Belærelse  faas  ikke  paa 
anden  Haand  eller  ved  en  tilfældig  eller  overfladisk  Beskuelse. 
Det  er  maaske  af  den  Grund,  at  Mennesket  er  saa  fuldstændig 
bragt  under  den  grovere  Materies  Overherredømme,  og  at  det 
ikke  har  nogen  Magt  over  Elementerne  ud  over,  hvad  det  er- 
hverver sig  ved  at  lære  dem  at  kende.  Mennesket  er  stillet 
alene  og  overladt  til  sig  selv  her  paa  Jorden.  Berøvet  al  Magt 
og  saa  at  sige  hjælpeløs  staar  det  midt  iblandt  Universets  mod 
hinanden  stridende  Kræfter.  Førend  Menneskene  kan  faa  Magt 
over  Naturen  og  som  Følge  deraf  nyde  Glæde,  maa  hver  for 
sig  efter  bedste  Evne  udforske  enhver  enkelt  Tings  Beskaf- 
fenhed  og   blive   bekendt   med   de    paagældende   universale 

Love.  Staaende  overfor  den  truende  Forandring,  der  kaldes 
Døden,  er  Mennesket  inaaske  mere  alvorlig  bestemt  end  no- 
gensinde før  paa  at  gøre  all  mulig  for  at  erhverve  sig  (\vn 
Magt,  der  vil  hæve  det  op  over  (iraven  og  satte  det  i  evig 
Forbindelse  med  alle  Universets  Elementer,  Menneskets  Le- 
geme indbefattet. 

Love,  som  maa  adlydes.  For  at  være  i  Stand  til  ti  Hulde  at 
opnaa  Fremskridtsglæden,  maa  Mennesket,  som  ovenfor  frem- 
stillet, være  Naturens  Love  underdanige.  Guds  Plan,  afpasset 
for  alt  og  alle,  der  lever  paa  Jorden,  er  et  Lovsystem,  som 
selv  Mennesket  maa  rette  sig  efter.  En  saadan  Lov  er,  for 
Eksempel,  Troen,  der  er  af  ligefrem  universal  Betydning  og 
er  Menneskets  indre  Forsikring  om,  at  Universet  indeholder 
alt  ønskeligt  for  Menneskets  Opbyggelse  og  Fremgang,  og  at 
de  universale  Kræfters  evige  Slægtskabsforhold  vil  gøre  sig 
gældende  til  Fordel  for  Menneskets. 

En  saadan  fundamental  Lov,  en,  som  Mennesket  ligeledes 
maa  adlyde,  er  Omvendelse,  hvilket  i  egentlig  Betydning  kun 
er  Tro  i  Virksomhed.  Passiv  Tro  udretter  kun  meget  lidt  for 
Menneskets  Fremadskriden.  Endnu  en  anden  saadan  Lov  ei 
Daaben,  der  i  det  væsentlige  er  et  Tegn  paa  Lydighed  mod 
de  eksisterende  Love.  Atter  en  anden  saadan  Lov  er  Mod- 
tagelsen af  den  Helligaands  Gave,  hvilken  maaske  betyder, 
at  Mennesket  selv  kan  komme  i  Berørelse  med  hele  Uni- 
verset og  tilegne  sig  Kundskab  om  dette,  saavel  som  de 
Valsener  med  højere  Intelligens,  som  det  rummer.  — 

Disse  og  andre  Love  er  given  Mennesket  som  en  Rette- 
snor; de  skærper  dets  personlige  Handlefrihed,  de  udvikler 
dets  Evne  til  som  Vane  at  overholde  Respekt  for  Loven  og 
tilvejebringer  en  Forbindelse  mellem  Gud  og  Mennesket. 
Endvidere  maa  en  Plan,  som  er  formuleret  af  et  intelligent 
Væsen,  bestaa  af  Love;  thi  selv  de  med  Stof  og  Kraft  for- 
bundne uendelige  Fænomener,  deles  i  Grupper  efter  visse 
uforanderlige  Love.  Dersom  Jordelivets  Plan  overhovedet 
skal  antages,  maa  saadanne  Betingelser,  som  de  ovenfor 
anførte,  være  en  logisk  Nødvendighed. 

Organisation  nødvendig.  For  at  en* Plan  kan  gennemføres, 
maa  der  ogsaa  være  en  Organisation.  Planen  er  ikke  for  en 
enkelt  alene,  men  for  mange.  Alle  maa  betjenes  og  velsignes 
gennem  denne  store  Plan.  Derfor  maa  alle  de,  som  under- 
kaster sig  Jordelivets  Plan  med  dens  Love,  nødvendigvis 
gruppere  sig  saaledes,  at  Lovene  kan  virke  paa  dem  alle. 
Det  enkelte  Menneske  kan  kun  virke  for  hele  Menneske- 
hedens Fremme,  der  er  Enighed  med  Hensyn  til  Maal  og 
Midler,  og  dette  kan  kun  opnaas  ved  Organisation.  Spørgs- 
maalet  om  Organisation  indbefatter  saadanne  Emner  som 
Præstedømme,  Myndighed  og  andre,  der  senere  vil  blive  be- 
handlede. 

Alle  maa  modtage  Planen.  Den  fuldendte  Plan  for  Jorde- 
livet maa  antages  eller  helt  forkastes  af  alle  Aanderne,  som 
har  været  paa  Jorden  i  Overensstemmelse  med  deres  tagne 
Beslutning  i  det  store  Raad.  Dette  er  Grundlaget.  De,  der 
paabegynder  deres  jordiske  Tilværelse,  kan  annamme  eller 
forkaste  Evangeliet;  men,  eftersom  Planens  lykkelige  Ud- 
fald er  baseret  paa  alle  Aandernes  Fremadskriden,  bliver 
det  nødvendigt  at  gøre  enhver  mulig  Anstrængelse  for,  at 
den  bliver  godkendt  af  alle  dem,  der  vedkendte  sig  den  i 
Aandeverdenen  og  som  derfor  fik  Lejlighed  til  at  paabegynde 
deres  jordiske  Pilgrimsgang.  Guds  Hensigt  med  Planen  vil 
ikke  være  opnaaet,  saalænge  der  er  en  uom vendt  Sjæl  til- 
bage. 

Livet  paa  Jorden  har  direkte  med  den  grovere  Materie 
og  de  dertil  hørende  Kræfter  at  gøre.  De  Love,  der  er  givne 
til  Vejledning  for  Mennesket,  er  specielt  anvendelige  paa 
jordiske  Forhold  og  hører  Jorden  til.  For  Eksempel:  Daa- 
ben,  der  er  et  Tegn  paa  Lydighed  mod  Gud  og  Antagelse 
af  hans  Kærlighed,  er  en  Ordinance,  der  ikke  nødvendigvis 
hører  hjemme  andet  Steds  end  paa  Jorden.  Der  er  mere 
Sandsynlighed  for,  at  Vanddaaben  —  væsentligt  —  er  en 
Ordinance  til  og  for  denne  Jord.  Det  er  meget  tvivlsomt, 
at  Vanddaaben  udføres  i  en  senere  Tilværelse.  Dersom  dette 
altsaa  er  Tilfældet,  maa   alle,    som   er   fødte   til  Verden,  og 

som,  naar  de  er  kommen  til  Skæls  Aar  og  Alder,  ønsker 
at  blive  meddelagtige  i  den  fuldkomne  Glæde,  som  Lydig- 
hed mod  Evangeliet  bringer,  annamme  Daaben  her  paa  Jor- 
den. 

I  Fald  nogle  af  Aanderne,  medens  de  lever  paa  Jorden, 
skulde  undlade  at  annamme  Evangeliet,  eller  ikke  høre  det 
forkyndt,  maa  Daaben,  som  en  jordisk  Ordinance  udføres 
for  dem  paa  Jorden  af  en  Stedfortræder,  saaledes  at  de, 
efter  at  dette  Arbejde  er  udført  for  dem  her,  kunne  an- 
namme eller  forkaste  denne  Ordinance  i  Livet  hinsides  Gra- 
ven. 

Dette  er  Motivet,  der  ligger  til  Grund  for  Tempelarbejdet 
for  de  Døde.  Alle  jordiske  Ordinancer  maa  udføres  enten 
af  eller  for  ethvert  Menneske,  der  bliver  født  paa  Jorden, 
saa  at  dets  jordiske  Erfaringer  ikke  skal  være  forgæves, 
dersom  det  en  Gang,  maaske  i  Evighedens  fjerneste  Tids- 
periode, skulde  annamme  Evangeliet.  Dette  Syn  paa  Sagen 
bliver  desmere  betydningsfuldt,  naar  det  erindres,  at  jordi- 
ske Ordinancer,  saadanne,  som  i  sig  selv  hører  Jorden  til, 
symboliserer  store,  evige  Realiteter,  uundværlige  for  Men- 
neskets Udvikling. 

Naar  de  simple,  enkle  Ordinancer  i  Evangeliet,  saavidt 
det  angaar  denne  Jord,  er  bleven  udført  for  de  Døde,  da 
kan  de  Døde  dømmes  paa  Menneskers  Vis  i  Kødet,  og  kan 
modtage  de  Velsignelser,  som  tilfalder  de  Lydige,  der  un- 
derkaster sig  Loven. 

Den  jordiske  Plans  Betydning.  Den  jordiske  Plan,  Salig- 
gørelsens Plan,  eller  den  store  Plan,  til  Vejledning  for  Aan- 
derne, under  deres  Ophold  paa  Jorden,  kan  maaske  for- 
staas  lidt  bedre,  dersom  den  sammenlignes  med  det  store 
Søkort  i  Kaptajnens  Kahyt,  efter  hvilket  Skibet  maa  styres. 
Jordelivet  kan  sammenlignes  med  en  Rejse  over  det  store, 
oprørte  Verdenshav.  Faren  for  Skibbrud  og  for  at  blive 
dreven  ud  af  den  foreskrevne  Kurs,  er  stor.  Dersom  Ha- 
vet imidlertid  er  godt  kortlagt,  kan  Sømanden  maaske  und- 

gaa  de  skjulte  Klipperev  og  andre  farlige  Steder,  og  naar 
Uvejret  har  lagt  sig,  lettere  komme  tilbage  igen  til  Skibets 
Kurs,  saa  at  Bestemmelsesstedet  naaes  i  bedste  Velgaaende. 
Evangeliet  er,  billedligvis,  et  saadant  Kort,  der  i  Omrids 
angiver  Rejsens  Kurs,  visende  de  truende  Farer,  de  sikre 
Anløbssteder  og  det  endelige  Bestemmelsessted.  Dersom 
Mennesket  vil  modtage  dette  Kort  og  gøre  Brug  af  det  under 
dets  Livsvandring,  vil  Rejsen  blive  behagelig,  og  Ankomsten 
til  Maalet  sikret  og  hele  dets  Liv  være  en  Lykketilværelse. 

(Fortsættes.) 


Guds  Gerninger,  Planer  og  Hensigter  kunne  ikke  forstyrres, 
ej  heller  kunne  de  tilintetgøres. 

Men  dersom  nogen  af  eder  fattes  Visdom,  han  bede  af  Gud, 
som  giver  alle  gerne  og  bebrejder  ikke,  saa  skal  den  gives 
ham.  (Jak.  1:  5.) 


„PAA  BJERGETS  HØJE  TOP«. 

(High  on  the  Mountain  Top.) 
J.  H.  Johnson.  Oversat:  Philip  Jensen. 

Paa  Bjergets  hoje  Top 

Et  Flag  udfoldet  er, 

Nationer  nu  se  op, 

det  vajer  til  enhver. 

I  Deserets  fredefuld  Land 

Paa  Zions  Bjerg  vi  se  det  kan. 

For  Herren  kom  i  Hu 

Sit  Ord  fra  fordums  Tid. 

Fra  Zions  Bjerg  skal  nu 

Et  Lys  udstraale  hid. 

Og  dette  Lys  skinner  paa  Jord, 

Nationer  hører  Herrens  Ord. 

Et  Tempel  der  skal  staa 

Til  Herrens  Herlighed, 

Og  nu  det  hores  maa 

fra  fremmed  Land  og  Sted: 

Kom,  lad  os  gaa  at  tjene  Gud, 

Modtag  hans  Ord,  adlyd  hans  Bud. 

Thi  nu  vi  lære  skal 

Den  Lov,  der  vil  udgaa 

Fra  Zions  Bjergesal 

Og  Jordens  Ende  naa. 

Vi  vandre  vil  paa  Herrens  Sti, 

De  Dode  og  os  selv  udfri. 

Hil  dig,  o  Deseret! 

Et  sikkert  Tilflugtssted 

For  alle  er  beredt, 

Der  se  din  Herlighed. 

Guds  Dom  ryste  nu  Jordens  Grund, 

Og  Troner  styrtes  ved  hans  Haand. 

I  Deseret  Guds  Hus 
Nu  knejser  stolt  og  frit. 
Skønt  Verden,  som  i  Rus, 
Imod  os  haver  stridt. 
Sandhed,  Ret  og  Kærligheds  Ro 
I  Deseret  vil  finde  Bo. 

